  Майя Бывальцева Вавож ёросысь Какмож черкогуртын рос-прос тупатъям бере лулчеберет юртэз усьтӥзы. Со сярысь Удмуртиысь тӧролэн но кивалтэтлэн пресс-службазы ивортэ. Тупатъян ужъёсты Росси азьмуртэн Владимир Путинэн кичӧлтэм «Культура» йӧскалык ӵектос улсын нуизы. Оглом 6 миллион 600 сюрс манет быдтӥзы, со пӧлысь 4 миллион 800 сюрс манетэз федерал коньдэтысь Удмуртиысь тӧролэн но кивалтэтлэн пресс-службазыЛулчеберет юртын выжзэ но укноосты воштӥзы, борддоръёсты ӵошкытатӥзы, электроезъёсты воштӥзы, шуныт сётон сӧзнэтэз рос-прос тупатъязы, выль тылъёс пуктӥзы. Со сяна, выль висъетъёс, кылӥськон-дӥсяськон интыос, корказь, ӧсъёс кылдӥзы. Какможысь лулчеберет юртын укмыс коллективъёс ужало, отчы 119 адями пыриське. Клубын арлы 130-лэсь трос ужрадъёс ортчытъяло. Со сяна, Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз Вавож ёросысь Волипельга черкогуртын лулчеберет юртэз усьтӥзы шуыса ивортӥз. «Огъя Россия» партилэн «Культура малой Родины» федерал ӵектосэзъя солы 1 миллион 200 сюрс манет висъязы. Отын учкисьёслы залэз, висъетъёсты, фойеысь вӧлдэтэз, отмосткаосты выльдӥзы.  Тегъёс: Лулчеберет Вавож Удмуртия тупатъянужъёс  